|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2025. április 14-ei rendes ülésére**

|  |  |
| --- | --- |
| **Tárgy:** | Javaslat szerződés megszüntetésére, valamint a Budapest Főváros VII. kerület Erzsébetváros Önkormányzata Pénzügyi és Kerületfejlesztési Bizottság 231/2025. (III.27.) határozatának módosítására új szerződés megkötésével kapcsolatban a ruzsinai üdülő gondnoki feladatainak ellátása tárgyában |

**Készítette:**

dr. Tánczos Viktória

irodavezető helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyílt ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dr. Jávori Péter irodavezető** |

**Tisztelt Bizottság!**

A Szlovákiában Luceneci járásban Ruzsina községben található üdülő (helyrajzi számok: 450/89. 450/135. 450/137. 450/138. sz. 450/142. 450/143. 450/144. 450/145. 450/146. 450/147. 450/148. 450/149. 450/150. sz. parcella) üzemeltetésére és a gondnoki feladatainak ellátására 2009. január 01. napján, Budapest Főváros VII. kerület Erzsébetváros Önkormányzata (továbbiakban: Önkormányzat) és az ERAT spol. s r.o. között határozatlan időre vonatkozó üzemeltetési szerződés *(1. melléklet)* jött létre.

Ezen üzemeltetési szerződés egy működő tábort feltételezve íródott az ennek megfelelő feladatmeghatározásokkal. Felülvizsgálatát követően szükségesnek tartjuk egy új műszaki tartalommal rendelkező gondnoki feladatok ellátására vonatkozó szerződés megkötését, mely alapján javasoljuk a szerződés közös megegyezéssel történő megszüntetését.

A jelenlegi partnerrel egyeztetve a szerződés közös megegyezéssel történő megszüntetését 2025. május 31-ei hatállyal javasoljuk.

A Polgári Törvénykönyvről szóló 2013. évi V. törvény 6:212.§ (1) és (2) bekezdése a következők szerint rendelkezik:

*„(1) A felek közös megegyezéssel a szerződést a jövőre nézve megszüntethetik vagy a szerződés megkötésének időpontjára visszamenő hatállyal felbonthatják.*

*(2) A szerződés megszüntetése esetén a felek további szolgáltatásokkal nem tartoznak, és kötelesek egymással a megszűnés előtt már teljesített szolgáltatásokkal elszámolni.”*

A határozatlan időre kötött **szerződés értékére -** a havi ellenszolgáltatás 48-szorosa meghaladja a nettó 10.000.000,- Ft összeget - figyelemmel a szerződés megszüntetésére vonatkozó döntés meghozatalárólBudapest Főváros VII. kerület Erzsébetváros Önkormányzata és Budapest Főváros VII. kerület Erzsébetvárosi Polgármesteri Hivatala VI/16/2023. (XII. 11.) számú Beszerzési Szabályzata szerint Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (továbbiakban: Bizottság) jogosult dönteni.

Továbbá javasoljuk a Bizottság 231/2025. (III.27.) határozatának *(2. melléklet)* módosítását a szerződés időtartamára vonatkozóan, annak érdekében, hogy az Önkormányzat és az ERAT spol. s r.o. közötti üzemeltetési szerződés közös megegyezéssel történő megszüntetését követően új szerződés jöjjön létre ugyanezen tárgyban az Önkormányzat és Tomás Tóth-TOMITO között.

A fentiekre tekintettel kérem a Tisztelt Bizottságot, hogy szíveskedjen hozzájárulni az Önkormányzat és az ERAT spol. s r.o. közötti üzemeltetési szerződés közös megegyezéssel történő megszüntetéséhez, valamint dönteni a Bizottság 231/2025. (III.27.) határozatának módosításáról a ruzsinai üdülő gondnoki feladatainak ellátása tárgyában az új szerződés megkötése kapcsán.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2025. (IV.14.) határozata Budapest Főváros VII. Kerület Erzsébetváros Önkormányzata és az ERAT spol. s r.o. között 2009. január 01. napján létrejött szerződés közös megegyezéssel történő megszüntetése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul Budapest Főváros VII. kerület Erzsébetváros Önkormányzata és az ERAT spol. s r.o. közötti, ruzsinai üdülő gondnoki feladatainak ellátása tárgyában 2009. január 01. napján kötött üzemeltetési szerződés közös megegyezéssel való megszüntetéséhez 2025. május 31. napjával.
2. felkéri a Polgármestert, hogy gondoskodjon a szerződés aláírásáról.

**Felelős:** Niedermüller Péter polgármester

**Határidő:** 1. pont esetében 2025. április 14.

2. pont esetében 2025. május 31.

**II.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2025. (IV.14.) határozata Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága 231/2025. (III.27.) határozatának módosításáról új szerződés megkötéséről a ruzsinai üdülő gondnoki feladatainak ellátása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. módosítja Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága 231/2025. (III.27.) határozatát a 2. pont szerint.

2. hozzájárul a Budapest Főváros VII. kerület Erzsébetváros Önkormányzata és Tomás Tóth-TOMITO - egyéni vállalkozó- (székhely: 980 33 Hajnácka, Hajnácka 493; Képviselő neve: Tomás Tóth; Statisztikai számjel: 37 305 816) közötti szerződéskötéshez a ruzsinai üdülő gondnoki feladatainak ellátása tárgyában nettó 35.400 euro + 0% áfa (az MNB 2025. április 4-i középárfolyamával számolva14.332.398,- Ft + 0% áfa**)** összegben, azzal, hogy az ugyanebben a tárgyban Budapest Főváros VII. kerület Erzsébetváros Önkormányzata és az ERAT spol. s r.o. között létrejött szerződés közös megegyezéssel történő megszüntetésére vonatkozó szerződés megkötését követően, 2025. június 1-jétől 12 hónap határozott időtartamra jön létre.

1. felkéri a Polgármestert a szerződés aláírására.

**Felelős:** Niedermüller Péter polgármester

**Határidő:** 1. és 2. pont esetében 2025. április 14.

3. pont esetében 2025. május 30.

Budapest, 2025. április 4.

dr. Jávori Péter

Városüzemeltetési Iroda vezetője

**Melléklet:**

1. melléklet: Üzemeltetési Szerződés
2. melléklet: Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága 231/2025. (III.27.) határozata
3. melléklet: 2025. április 4-i MNB árfolyam