|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. április 14 - ei rendes**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Parkolási nyilvántartó rendszer biztosítása” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) a kerületi parkolási rendszer működését biztosító informatikai ügyviteli szoftver-rendszer üzemeltetésére és az ahhoz kapcsolódó szolgáltatások igénybevételére vonatkozó feladatok ellátása érdekében a Pénzügyi és Kerületfejlesztési Bizottság 843/2024. (X.22.) sz. (1. melléklet) jóváhagyó határozata alapján *„Parkolási nyilvántartó rendszer biztosítása”* tárgyában közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést, annak módosítását a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.11.07. napján - EKR001995712024 azonosítószám alatt – a Kbt. 81. § (1) bek. szerinti, hirdetménnyel induló nyílt közbeszerzési eljárást indított, uniós eljárásrendben.
* Ajánlatkérő a közbeszerzési eljárás megindítását megelőzően előzetes piaci konzultációt folytatott le EKR001848382024 azonosítószám alatt.
* Az eljárásban a közbeszerzési dokumentumok módosítására nem került sor.
* Ajánlatok benyújtásának határideje: 2024.12.10. 08:00
* Az ajánlatok bontása:2024.12.10. 10:00
* Az eljárásban az ajánlattételi határidőig 1 db ajánlat került benyújtásra:

Ajánlattevő neve: SESSIONBASE Szoftverfejlesztő és Tanácsadó Kft.

Az ajánlati árakat és az egyéb értékelési szempontok szerinti megajánlásokat a bontási- és a bírálóbizottsági jegyzőkönyvek (2. melléklet) részletesen bemutatják.

* A bírálatot követően az EPS-GLOBAL Zrt. 2024. december 23. napján jogorvoslati kérelmet nyújtott be a Közbeszerzési Döntőbizottsághoz.
* A Közbeszerzési Döntőbizottság D.817/25/2024. számon hozott végzésében (3. melléklet) az EPS-GLOBAL Zrt. jogorvoslati kérelmét elutasította, a Döntőbizottság a jogorvoslati eljárást valamennyi kérelmi elemet érintően megszüntette, tekintettel arra, hogy az EPS-GLOBAL Zrt. jogorvoslati kérelmét a törvényi határidő túl, elkésetten nyújtotta be.
* A bírálóbizottság javaslatai alapján a döntéshozó az alábbi döntéseket hozta (4. melléklet):
* Az eljárásban az alábbi értékelési sorrendet állapítom meg: 1. SESSIONBASE Szoftverfejlesztő és Tanácsadó Kft. (1000 pont)
* Megállapítom, hogy a SESSIONBASE Szoftverfejlesztő és Tanácsadó Kft. ajánlattevő ajánlata megfelel az eljárást megindító felhívásban előírtaknak, ajánlattevő az előírt kizáró okok hatálya alatt nem áll, alkalmasságát megfelelően igazolta, így ajánlata érvényes és egyben a legalacsonyabb árú ajánlatnak tekinthető.
* A SESSIONBASE Szoftverfejlesztő és Tanácsadó Kft. ajánlattevő ajánlati ára alapján a szerződéses érték nettó 281.250.000, - Ft (Havi szolgáltatási díj 36 hónapra nettó 270.000.000, - Ft, továbbfejlesztési keretösszeg 75%-a: nettó 11.250.000, - Ft), mely a rendelkezésre álló anyagi fedezetre (nettó 360.000.000, - Ft) tekintettel megfelelő.
* Az eljárást eredményesnek nyilvánítom, és nyertes ajánlattevőként a SESSIONBASE Szoftverfejlesztő és Tanácsadó Kft. ajánlattevőt jelölöm meg, akivel a szerződés megkötéséről rendelkezem.
* A döntés alapján, az összegezést (5. melléklet) követően az EVIN Nonprofit Zrt. a nyertessel a vállalkozási szerződést (6. melléklet) 2025. február 25-én megkötötte.

Kérem a tájékoztatás elfogadását.

Budapest, 2025. április 2.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Mellékletek:

1. melléklet – 843/2024. (X.22.) számú PKB-határozat

2. melléklet – BBjzk\_Parkolási nyilvántartó rendszer

3.melléklet: - D.817/25/2024 számú végzés

4. melléklet – Döntés eljárás eredményéről\_Parkolási nyilvántartó rendszer

5. melléklet – Összegezés\_Parkolási nyilvántartó rendszer

6. melléklet – Vállalkozási szerződés\_Parkolási nyilvántartó rendszer