|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2025. április 14-ei rendes ülésére**

|  |  |
| --- | --- |
| **Tárgy:** | Javaslat Vállalkozási Szerződés módosítására a Garay u. 5. alatti irodaház villámvédelme kiépítése tárgyában |

**Készítette:**

dr. Tánczos Viktória

irodavezető helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dr. Jávori Péter irodavezető** |

**Tisztelt Bizottság!**

Budapest Főváros VII. Kerület Erzsébetvárosi Polgármesteri Hivatal 1076 Budapest, Garay utca 5. sz. alatti telephelye nincs felszerelve villámvédelmi berendezésekkel. Az 54/2014. (XII. 5.) BM rendelet (Országos Tűzvédelmi Szabályzat) szerint a 200m2-nél nagyobb alapterületű közösségi jellegű épületeknél szükséges az MSZ EN 62305 szabványsorozat szerint kialakított villámvédelmi rendszer kiépítése. A biztonságos munkavégzés feltételeinek megteremtéséhez és a hatósági előírások teljesítéséhez szükség van a szakmai normáknak megfelelő villámvédelem kiépítésére az épületen.

A villámvédelmi szabvány értelmében a villámvédelmi intézkedések szükségességét és fokozatát villámvédelmi kockázatelemzéssel kell meghatározni. A 2023-as évben elkészítésre kerültek a villámvédelmi kockázatelemzés és a kivitelezésre alkalmas villámvédelmi kiviteli tervek.

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (továbbiakban Bizottság) 837/2024. (X.22.) határozatában úgy döntött, hogy engedélyezi a szerződéskötést a **Proburo Kft.-vel** (székhely: 1037 Budapest, Folyóka utca 18. Fsz. 2. ajtó; adószám: 23783548-2-41; cégjegyzékszám: 01-09-977818) 14.273.898,- Ft + áfa összegben. A szerződés 3.1. pontja szerint a villámvédelmi rendszer kiépítésére vonatkozó munka elvégzésére nyitvaálló határidő 2025. február 10-én lejárt. A vállakozó 2025. február 10-én e-mailben jelezte, hogy a villámvédelmi kivitelezés során a tervező a tervezői bejárás alkalmával potenciálkiegyenlítő csatlakozóelem beépítést írta elő a biztonság növelése érdekében. A vállalkozó az elemeket megrendelte, azonban a gyártó által ígért szállítási határidőre nem érkeztek meg, így a munkát határidőre nem tudták teljesíteni. A munkálatok jelenleg még az utolsó munkafázisban vannak, a bekötések elkészítése zajlik.

A rendszer átvételének elengedhetetlen része a villámvédelmi felülvizsgálat, ami szintén késedelmet szenvedett az időjárás (vis maior ok) miatt, mivel az alpinisták nem tudnak a nedves tetőn dolgozni. A villámvédelmi felülvizsgálat után van lehetőség a munka átvételére és a teljesítésigazolásra.

Mivel a munka elvégzésére szánt határidő eltelt, de a Hivatalnak, mint megrendelőnek nem áll érdekében a szerződés 3.4. pontja alapján a szerződés felmondása, ezért a szerződés 3.1. pontja szerinti teljesítési határidőt módosítani szükséges.

A Budapest Főváros VII. Kerület Erzsébetváros Önkormányzata és Budapest Főváros VII. kerület Erzsébetvárosi Polgármesteri Hivatala VI/16/2023. (XII. 11.) számú Beszerzési Szabályzata (továbbiakban: Szabályzat) IV. fejezete 2.4. pontja alapján a beszerzési eljárást lezáró érdemi döntés meghozatala a nettó 10.000.000,- Ft összeget elérő vagy meghaladó beszerzési érték esetén a Bizottság hatáskörébe tartozik.

A Szabályzat V. fejezet 2.1. pontja alapján jelen szerződésmódosításra vonatkozó döntés meghozatala a Bizottság hatáskörébe tartozik.

*„Pénzügyi vonatkozású szerződésmódosítás – különös tekintettel: pénzügyi teljesítést igénylő szerződésmódosítás, visszterhes szerződés tartamának meghosszabbítása - esetén a módosításra vonatkozó döntés meghozatalára jogosult szerv/személy meghatározására e Szabályzat szerinti hatásköri szabályok az irányadók azzal, hogy a beszerzési eljárás nettó értékének meghatározása során a szerződésmódosítással létrejövő nettó beszerzési értéket kell figyelembe venni.”*

A fentiekre tekintettel kérem a Tisztelt Bizottságot, hogy szíveskedjen engedélyezni a szerződés módosítását a Garay utca 5. villámvédelmi rendszer kiépítése tárgyában a Proburo Korlátolt Felelősségű Társasággal a munka elvégzési határidejének 2025. május 31-ére történő meghatározásával.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2025. (IV.14.) határozata szerződésmódosítás megkötéséről Budapest Főváros VII. Kerület Erzsébetváros Polgármesteri Hivatala és a Proburo Korlátolt Felelősségű Társaság között a Polgármesteri Hivatal Garay u. 5. sz. telephelyén villámvédelmi rendszer kiépítése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. jóváhagyja a Budapest Főváros VII. Kerület Erzsébetvárosi Polgármesteri Hivatal (1073 Budapest, Erzsébet krt. 6., törzskönyvi azonosító száma: 507004, adószáma: 15507008-2-42, képviseli: Tóth János jegyző), valamint a Proburo Korlátolt Felelősségű Társaság (1037 Budapest, Folyóka u. 18. Fsz. 2. ajtó, cégjegyzékszám: Cg.01-09-977818, adószám: 14699823-2-13 képviseli: Szűcs Máté ügyvezető) között 2024. december 9-én Budapest Főváros VII. kerület Erzsébetvárosi Polgármesteri Hivatal 1076 Budapest, Garay u. 5. sz. alatti telephelyén villámvédelmi rendszer kiépítése tárgyában létrejött szerződés 3.1. pontjának 2025. május 31-ére törénő módosítását.
2. felkéri a Jegyzőt az 1. pont szerinti szerződésmódosítás aláírására.

**Felelős:** Tóth János jegyző

**Határidő:** 1. pont tekintetében 2025. április 14.,

a 2. pont tekintetében 2025. május 31.

Budapest, 2025. április 2.

dr. Jávori Péter

Városüzemeltetési Iroda vezetője

Előterjesztés mellékletei:

* 1. melléklet: aláírt szerződés
* 2. melléklet: akadályközlő e-mail
* 3. melléklet: 837/2024.(X.22.) PKB határozat